قازاقستان دؤولت باشقانی نورسلطان نظربایئو، اؤلکه‌دکی اوخوللاردا کیریل الیفباسین‌دان لاتین الیفباسینا گئچمه تعلیماتی وئردی.
نظربایئو، اگمن قازاقستان قزئتی اوچون یازدیغی مقاله‌ده،  یئنی لاتین الیفبا و گرافیک اوچون بیرلشیک ایستانداردین ایل سونونا قدر حاضیرلانماسی‌نین پلانلاشدیریلدیغینی ایفاده ائتدی.
نظربایئو، "2018.جی ایلدن اعتباراً یئنی الیفبا ایله ائییتیم وئرمک اوزره اوزمان‌لارین حاضیرلانماسی و اورتااوخول‌لار اوچون لاتین الفباسیلا درس کیتاب‌لاری‌نین باسیلماسی، اؤنوموزدکی 2 ایل ایچینده‌ چالیشمالارین ائدیلمه‌سی لازیم‌دیر" ایفاده‌لرینه یئر وئردی.
قازاق لیدئر، ایلک آشامادا لاتین و کیریل الیفبا‌لاری‌نین بیرلیکده ایستیفاده ائدیله بیله‌جگینی ده آچیقلادی.
داها اول سووئت سوسیالیست جمهوریتلری بیرلیگی‌نه داخیل اولان آذربایجان، مولداوی، تورکمنیستان و اؤزبکیستاندا، لاتین الیفباسینا گئچیلمیشدی. اؤزبکیستاندا رسمی اولا‌راق لاتین الیفبایا گئچیلسه ده، کیریل الیفباسی هله یاییغین بیر شکیلده ایستیفاده ائدیلیر.
اسکی سووئت جمهوریتلریندن قیرغیزیستان و تاجیکیستاندایسا، ایندییه قدر کیریل الیفباسی ایستیفاده ائدیلمه‌یه داوام ائدیر.
